stanford-oval/wikipedia huggingface dataset:
אורות האמונה
תוכן

בראש הספר נדפסו "מילים אחדות מאת המו"ל" הרב נפתלי לנגזם, חתנו של הרב גורביץ, וכן מאמר קצר מאת העורך: "הרהורים על שירת הרב קוק". בחתימת הספר הובאו ארבעה מכתבים מאת הרצי"ה והרב הנזיר אל הרב גורביץ, וכן תמלול שערך הרב גורביץ משיחותיו של הראי"ה, כפי ששמעם בסעודה שלישית בישיבת מרכז הרב בשנת ה'תרפ"ו.
הספר כולל שמונה חלקים: פתיחה כללית; התעלות העולם – צל האורה (יתרון האור מן החושך): אליליות, מינות וכפירה; חופש המחשבה והאמונה (חופש דעות); מהות האמונה; האמונה והמדע; האמונה הטבעית (או: הכללית); המצווה והאמונה; אמונה חיה (או: האמונה הגדולה). בסך הכל כולל הספר 168 פרקים.
כל פרקי הספר קובצו מתוך כתב היד של שמונה קבצים. לאורך שנים היווה החיבור מעין השלמה לכרכי אורות הקודש, ולצד ערפלי טוהר היה מראשוני החיבורים שפרסמו פרקים מתוך מחברות שמונה קבצים שהיו באותה עת בכתב יד ולא נחשפו בפני הציבור.
מהדורות

אורות האמונה – ירושלים תשמ"ה
אורות האמונה – מהדורה מתוקנת ומוגהת, הוצאת מאלף ועד תו, ירושלים תשנ"ח, תשס"ב
לקריאה נוספת

הרב אברהם קוסמן, 'השלמות ותיקונים לספר אורות האמונה', ניצני ארץ ח, אדר ה'תשנ"ב, עמ' 268–270
הערות שוליים

↑  כרטיס הקבר של הרב משה גורביץ באתר הר הזיתים
↑  ראו: ד"ר יהושע בארי, אוהב ישראל בקדושה, כרך א, תל אביב תשמ"ט, עמ' לח
↑  "עוזרי ויועצי בעריכת אורות הקודש, אחד החברים, המעולים שבבני הישיבה, הרב משה גורביץ, אתו התייעצתי בבחירת הפרקים, בקביעת שמות ראשי הפרקים, ובכל הפרטים. והוא טרח בהעתקה, ובמסירת הדברים לדפוס במכונת כתיבה. והכל במסירות נפשית, בהתנדבות, שלא על מנת לקבל פרס" (משנת הנזיר, ירושלים התשס"ה, עמ' צ)
↑  אורות האמונה, עמ' 109–110
↑  הרב שאר ישוב כהן, 'אמונת הקודש', בתוך: הראי"ה: קובץ מאמרים, בעריכת יצחק רפאל, מוסד הרב קוק תשכ"ו, עמ' קטז
↑  ראו רשימת חמישית מן התיקונים הנצרכים, מאת הרב משה צוריאל, אוצרות הראי"ה, התשמ"ח (המהדורה הראשונה), כרך א, עמ' 664–675; והשלמתה אצל הרב אברהם קוסמן, 'השלמות ותיקונים לספר אורות האמונה', ניצני ארץ ח, אדר ה'תשנ"ב, עמ' 268–270
↑  על אודותיו ראו: הרב זאב נוימן, תנחומיך ישעשעו נפשי, ירושלים תשע"ט, עמ' 18-19
↑  בסך הכל, 196 פסקאות שונות משמונה קבצים.
| הרב אברהם יצחק הכהן קוק |
| --- | --- | --- |
| כתביו | אגרות הראי"ה • אורות • אורות הקודש • אורות התורה • אורות התשובה • עולת ראיה • עין איה • מאמרי הראי"ה • שמועות ראי"ה • חדריו דעת כהן • משפט כהן • אורח משפט • עזרת כהן • שבת הארץ • כתבים נוספים |  |
| ממשנתו | למהלך האידיאות בישראל • הרצאת הרב • חזון הצמחונות והשלום • מאמר הדור • יסוד כסא השם בעולם • המספד בירושלים |  |
| משיריו | שיר האמונה •  ישמח לבי • לחשי ההוויה • כנפי רוח |  |
| תלמידיו | הרב צבי יהודה הכהן קוק (בנו) • הרב יעקב משה חרל"פ • הרב הנזיר • הרב שלום נתן רענן (חתנו) • הרב יצחק אריאלי • הרב אריה לוין •  הרב שאול ישראלי • האדמו"ר החלוץ • הרב משה צבי נריה • הרב יצחק הוטנר • תלמידים נוספים |  |
| מוסדותיו | הרבנות הראשית לישראל • ישיבת מרכז הרב • מכון הלכה ברורה ובירור הלכה • תנועת דגל ירושלים |  |
| כהונות ברבנות | זיימל • בויסק • יפו • מחזיקי הדת (לונדון) • ירושלים • ארץ ישראל |  |
| הנצחתו | בית הרב קוק • כפר הרא"ה • מוסד הרב קוק • פרס הרב קוק לספרות תורנית • פרס ירושלים לספרות תורנית • קבוצת אברהם |  |
ציונות דתית • תורת ארץ ישראל • מועדי הראי"ה • משפחתו • תלמידי הרצי"ה • עוד
| כתבי הראי"ה |
| --- | --- | --- |
| בהלכה וש"ס | דעת כהן • משפט כהן • אורח משפט • עזרת כהן • שבת הארץ • חבש פאר • עץ הדר • עיטור סופרים • טוב ראי |  |
| בהגות | עין איה • עולת ראיה • מאמרי הראי"ה • אדר היקר • ראש מילין • לנבוכי הדור • מדבר שור • מוסר אביך • מידות הראי"ה • עקבי הצאן • ארץ חפץ • חזון הגאולה |  |
| סדרת ה"אורות" | אורות (אורות ישראל) • אורות הקודש • אורות התורה • אורות התשובה • אורות הראי"ה • אורות התפילה • אורות האמונה |  |
| כתבים | למהלך האידיאות בישראל • הרצאת הרב • חזון הצמחונות והשלום • מאמר הדור • אגרות הראיה • שמונה קבצים • פנקסי הראי"ה • משנת הרב • המספד בירושלים • חדריו |  |
| שירים | נכתבו על ידו כשירים: שיר האמונה  • ישמח לבי • לחשי ההויה קטעים ופיסקאות שהולחנו: כנפי רוח • יסוד כסא השם בעולם |  |
הערה: חלק מספרי ה"אורות" הם ליקוטים מאוחרים ממשנתו סביב נושאים שונים, שהשתמשו אף הם בשם "אורות".
אולוג בג

אולוג בג (בפרסית: الغ‌بیگ;‏ 1394–1449) מתמטיקאי ואסטרונום אשר ייסד את המצפה הכוכבים בסמרקנד ואת המרכז המדעי בנושא אסטרונומיה, היה הבן הבכור של שאה-רוח' ונכדו של הכובש טימור לנג, אשר ביסס את השושלת הטימורית ושלט על אימפריה רחבה מאוד. לאחר מות טימור, אביו של אולוג (שאה-רוח') השיג שליטה על רוב שטח האימפריה כולל איראן וטורקיסטן.
אולוג ייסד מרכז מדע חשוב בסמרקנד שבאוזבקיסטן ביחד עם גדולי המדענים באותה התקופה. עבודתו בתחום הטריגונומטריה בנושא האסטרונומיה התפרסמה בחשיבותה.
המרכז המדעי של אולוג בג

כדי לפרוץ ולהפיץ את נושא האסטרונומיה התחיל אולוג בג בשנת 1417 לבנות מרכז מדעי ברמה גבוהה. המרכז המדעי הוקם ברובע הרג'יסטאני בסמרקנד ובנייתו הושלמה בשנת 1420. אולוג בג הזמין למרכז המדעי כ-60 מדענים כולל את קאדי זאדה (מתמטיקאי מוסלמי שכתב פרשנויות ועבודות על מתמטיקה ואסטרונומיה) ואת אל-קאשי (מתמטיקאי מוסלמי). אולוג בג ארגן מפגשים בנושא חקר האסטרונומיה.
מצפה הכוכבים של אולוג בג

אולוג בג בנה מצפה כוכבים בעיר סרמקנד, בנייתו התחילה בשנת 1428. המצפה, שצורתו הייתה עגולה, היה בעל שלוש קומות. קוטרו היה 50 מטר וגובהו 35 מטרים. מנהל המצפה היה עלי קושג'י, אסטרונום מוסלמי. ג'משיד אל-כאשי ומתמטיקאים ואסטרונומים אחרים שפעלו במרכז המדעי של אולוג עבדו גם במצפה. קטלוג הכוכבים (Zig-i sultani) שהם חיברו פורסם ב-1437, והוא היה טוב לשימוש עד המאה ה-17. הקטלוג הצביע על מיקומם של 992 כוכבים וכלל גם טבלאות תצפיות. עבודה זו כוללת בתוכה לוח שנה וחישובים טריגונומטריים.
תוצאות מטבלאות התצפיות

התוצאות הטריגונומטריות שהוצגו על ידי אולוג בג כוללות טבלאות של סינוס וטנגנס בהפרשים של מעלה אחת. הטבלאות הללו מציגות רמת דיוק גבוהה, עם דיוק נכון של עד 8 ספרות אחרי הנקודה העשרונית. החישוב מורכב מביטוי מדויק של סינוס של מעלה אחת שאולוג בג פתר באמצעות המשוואה הריבועית. הוא מצא
sin 1° = 0.017452406437283571
הביטוי המדויק הוא:
sin 1° = 0.017452406437283512820
שמראה את הדיוק המדהים שאולוג בג השיג.
תצפיות שנעשו במצפה הוציאו לאור כמה טעויות חישוביות שנעשו על ידי תלמי (האסטרונום היווני המשפיע ביותר בתקופתו) שלא הועלו על הדעת בזמנו.
תוצאות מטבלאות התצפיות > חישוב השנה הקלנדרית

נתוניו של אולוג עזרו לו לחשב את אורכה של השנה הקלנדרית, 365 ימים, 5 שעות, 49 דקות ו-15 שניות, תוצאה מדויקת מאוד. הוא הפיק את הנתונים שלו מהשמש, מהירח ומכוכבי הלכת. נתוניו על תזוזת הכוכבים בשנה הם מאוד מדויקים, כך שהוא מפספס רק בין 2 ל-5 שניות.
מותו

אולוג בג נרצח על ידי בנו עבד א-לטיף בגלל סכסוך שפרץ ביניהם על רקע רצון לשלוט באימפריה. הקבר שלו נמצא ב-1941 בבניין קברות מלכותי בסרמקנד, הוא נקבר עם בגדיו, דבר המעיד על כך שהוא נחשב ל-מרטיר (קדוש מעונה), מכיוון שנחשב בין המדענים המשפיעים ביותר באותה תקופה. פצעיו מהרצח היו גלויים אחרי שהסירו ממנו את הבגדים.
הערות שוליים

↑  Samarkand: Ulugh Beg's Observatory, depts.washington.edu
↑  Ulugh_Beg biography, www-groups.dcs.st-and.ac.uk
↑  Samarkand: Ulugh Beg's Observatory, depts.washington.edu
↑  Ulugh_Beg biography, www-groups.dcs.st-and.ac.uk
| --- | --- |
בקרת זהויות :  NLI: 987007279360705171  PLWABN: 9810547062005606  BIBSYS: 27468  BNE: XX1463669  CiNii: DA09956435  GND: 101926820  ICCU: UBOV509788  ISNI: 0000 0001 2137 654X  LCCN: n84134433  LNB: 000251091  NKC: mzk2004217560  NLG: 236886  NTA: 172116627  RERO: 02-A003919096  SELIBR: 250590  SNAC: w67w7mx5  SUDOC: 071912606  VIAF: 66844656   WorldCat (עם VIAF): 66844656
עדינה בר-שלום

| --- | --- |

 לידה:  5 בינואר 1945 (בת 80) פלשתינה (א"י) ירושלים, פלשתינה (א"י)
 מדינה:  ישראל ישראל
 מפלגה:  אחי ישראלי
 בן זוג:  רבי עזרא בר-שלום
 פרסים והוקרה:  פרס ישראל (2014)  מדליקת משואה (2014) 
 
עדינה בר-שלום (נולדה בכ"ד בטבת ה'תש"ה, 9 בינואר 1945) היא מייסדת המכללה החרדית ירושלים וכלת פרס ישראל על מפעל חיים ותרומה מיוחדת לחברה ולמדינה לשנת ה'תשע"ד. ב-2014 הדליקה משואה בטקס הדלקת המשואות.
עדינה בינקותה לצד אחיה יעקב על ברכי הוריה. 1947 (הערכה)
ביוגרפיה

נולדה בירושלים, בתם הבכורה של הרב עובדיה ומרגלית יוסף.
מגיל 3 עד 6 התגוררה במצרים, שם כיהן אביה כסגן הרב הראשי של קהיר. למדה ברשת בית יעקב בירושלים. עם סיום בית הספר היסודי הופנתה, עם בוגרות לתיכון מקצועי של בית יעקב ושם למדה תפירה.
בגיל 18 התחתנה עם הרב עזרא בר-שלום. היא לימדה תפירה ופתחה סלון לכלות שניהלה במשך שנים.
ב-1975 החלה ללמוד עיצוב אופנה במכללת שנקר, לאחר שבעלה ואביה התנגדו לרצונה ללמוד פסיכולוגיה באוניברסיטה.
ביוגרפיה > פעילות ציבורית

בשנת 2000 הקימה את המכללה החרדית ירושלים, באישור אביה.
בשנת 2003 הצטרפה בר-שלום ליוזמת ז'נבה והייתה חברה במועצה הציבורית שלה.
הייתה חברה בתנועה "תפנית" בראשותו של עוזי דיין ופרשה, בשנת 2005, כאשר התנועה הפכה למפלגה ורצה לכנסת.
ייסדה פורום להידברות בין דתיים לחילונים. בקיץ 2011 השתתפה בצוות ספיבק-יונה שקם בעקבות המחאה החברתית.
ב-2009 הופיעה בפרק 'חֲרֵדות' במיני-סדרה צולם ביום חול, לצד המיילדת רחל שלקובסקי (במבי), ובו הן מנסות כל אחת בדרכה לתת מענה למצוקת העוני בחברה החרדית.
בראשית אפריל 2011 חתמה על עצומה הקוראת לסגת מרמת הגולן, ובמקביל להקים בגבולות 67' מדינה פלסטינית שבירתה ירושלים המזרחית. היא יצאה בפומבי נגד הדרת נשים במרחב הציבורי ותקפה את "קווי המהדרין" בתחבורה הציבורית בשכונות חרדיות.
בנובמבר 2016 המועצה להשכלה גבוהה והוועדה לתכנון ולתקצוב החליטו לסגור את המכללה החרדית בירושלים שהקימה בר-שלום. הוחלט שהחל מ-1 באוקטובר 2017 תסתיים פעילות המכללה והעמותה לא תתוקצב יותר. הסטודנטים שכבר לומדים במוסד יוכלו לסיים את התארים שהתחילו ובהדרגה יעברו תוכניות הלימודים לשלוחה של הקריה האקדמית אונו בירושלים.
לאחר שהרב דוד בניזרי מבית שמש טען שבר שלום היא רפורמית, תבעה אותו בר שלום. השניים פנו להליך גישור בפני הרב שלמה עמאר, שפסק כי הרב בניזרי יפצה את בר-שלום ב-20 אלף ש"ח. ההחלטה קיבלה מעמד של פסק דין.
ביוגרפיה > פעילות פוליטית

בדצמבר 2014, לקראת הבחירות לכנסת העשרים, מונתה לעמוד בראש מועצת נשים מייעצת למפלגת ש"ס, לצד יפה דרעי, אשת היו"ר אריה דרעי, אך בפועל המועצה לא התכנסה מעולם. בנוסף באותה עת הביעה תמיכה פומבית באריה דרעי ובהדחת אלי ישי מהמפלגה.
לקראת הבחירות לכנסת ה-21 הקימה ועמדה בראש מפלגת אחי ישראלי. מצעה של המפלגה התמקד בסוגיות חברתיות של חלוקת המשאבים ודת ומדינה. בין מייסדי המפלגה היו אלוף (מיל') גדעון שפר, רות ירון וראש עיריית ירוחם לשעבר מיכאל ביטון.
המפלגה הגישה רשימה לקראת הבחירות לכנסת ה-21, שכללה 13 מתמודדים, אולם פרשה כחודש וחצי לפני הבחירות. בר-שלום הודיעה שתתמוך במשה כחלון שפרש אז מהליכוד והקים את מפלגת כולנו.
שיטתה ומשנתה

היא בעלת דעות שמאל מרכז, דוגלת בשיטת קירוב לבבות בין כל המגזרים החיים בישראל, וקידום מעמד וכבוד האישה בחברה הישראלית, ובשיטת "דרכיה דרכי נועם וכל נתיבותיה שלום", וכן בנתינת מענה לרצונות הבנות הצעירות ופיתוח הרגשות מגיל צעיר בתעסוקה שתהיה חביבה עליהם ומתאימה להם באוכלוסייה הדתית.[דרוש מקור]
חיים אישיים

בר-שלום מתגוררת בתל אביב. בעלה, הרב עזרא בר-שלום, היה דיין בבית הדין הרבני הגדול ואב בית דין בתל אביב.
לבני הזוג שלושה ילדים:
הרב בן ציון בר שלום ー רב ההסתדרות.
חנה ー בעבר מנהלת לשכתו של השר שלמה בניזרי. נשואה לעו"ד משה שמעוני, מנכ"ל שלוחת הקריה האקדמית אונו בירושלים; בעבר כיהן כמנכ"ל משרד הדתות, והיום מכהן כיו"ר דירקטוריון רכבת ישראל.
מרגלית ー קרויה על שם סבתה מרגלית יוסף. נשואה לרב יוסף דוואק (אנ'), רב הקהילה הספרדית-פורטוגלית בלונדון, בריטניה.
פרסים והוקרה

בשנת 2010 נבחרה ברשימת "101 האישים המשפיעים לטובה בישראל" של מגזין העסקים "TheMarker".
בשנת 2013 נבחרה על ידי כתב העת "נשים" של מקור ראשון כאחת מ-20 הנשים החרדיות המשפיעות.
באפריל 2013 קיבלה מטעם אוניברסיטת בן-גוריון תואר דוקטור לשם כבוד.
בדצמבר 2012 קיבלה את אות אביר איכות השלטון מטעם התנועה לאיכות השלטון.
ביוני 2014, נבחרה בר-שלום על ידי הג'רוזלם פוסט לרשימת חמישים היהודים המשפיעים ביותר בעולם באותה שנה.
ביום העצמאות ה'תשע"ד (2014) הוענק לבר-שלום פרס ישראל על מפעל חיים, תרומה מיוחדת לחברה ולמדינה, וכן הייתה בין משיאות המשואות.
בשנת 2023 קיבלה את אות יקירת העיר תל אביב-יפו.
בשנת 2025 הוענק לגב' בר שלום אות אבירות מטעם מרכז פרס לשלום.
לקריאה נוספת

במבי שלג, יש בארץ הזאת מקום לכולם, ארץ אחרת 28, מאי–יוני 2005, עמ' 38–41
הערות שוליים

↑  תמר רותם, כך הצליחה עדינה בר שלום, בתו הבכורה של הרב עובדיה יוסף, להקים אוניברסיטה לחרדים, באתר הארץ, 19 בדצמבר 2008
↑  עקיבא אלדר, מתנחלים ופעילי שמאל יושבים יחד ומדברים על זה. ממש מדברים. עדות, באתר הארץ, 16 בספטמבר 2010
↑  מזל מועלם, עוזי דיין נכנס לפוליטיקה: יעמוד בראש תנועה ציבורית, באתר הארץ, 24 במאי 2005
↑  אליעזר היון, מה עושים חרדים על הבר?, באתר ynet, 24 בנובמבר 2014
↑  יואב פרידמן, חרֵדות לחרדים, באתר ynet, 3 בפברואר 2009
מיה סלע, חרדות: ככה זה כשאבא שלך הוא הרב עובדיה, באתר הארץ, 19 בספטמבר 2010
↑  חנה בורט, ‏עדינה בר-שלום חתומה על "יוזמת השלום" שמציעה לחזור לקווי 67, באתר כיכר השבת, 5 באפריל 2011
↑  שירה אוחיון , פמיניסטיות. מזרחיות. בש"ס. מה ששמעתם, באתר "העוקץ", 15 במרץ 2015
↑  ירדן סקופ, המכללה לחרדים של עדינה בר שלום תיסגר בשל מיעוט סטודנטים וגירעון, באתר הארץ, 2 בנובמבר 2016
↑  קובי נחשוני, כינה את בת הרב עובדיה "רפורמית" – ויפצה ב-20 אלף ש"ח, באתר ynet, 28 באוקטובר 2019
↑   יאיר אטינגר, עדינה בר שלום התייצבה למסיבת עיתונאים עם דרעי: על אלי ישי לשים את האגו בצד, באתר הארץ, 14 בדצמבר 2014
יאיר אטינגר, בנו של הרב עובדיה מעל קברו: "אלי ישי חצוף, אין מחילה למי שעשה את זה", באתר הארץ, 29 בדצמבר 2014
↑   חגי עמית, בכירים בשוק ההון תרמו למפלגה של עדינה בר שלום, באתר TheMarker‏, 19 בפברואר 2019
↑  טל שניידר, ‏עדינה בר-שלום הקימה מפלגה חדשה: "אחי ישראלי", באתר גלובס, 30 ביולי 2018
↑  אחי ישראל בראשות עדינה בר שלום, אתר ועדת הבחירות המרכזית
↑  מגזין TheMarker, 101 המשפיעים לטובה - מגזר שלישי, באתר TheMarker‏, 16 בספטמבר 2010
↑  Marion Fischel, The 50 most influential Jews of 2014, Jerusalem Post
↑  ירדן סקופ, פרס ישראל על מפעל חיים יוענק לעדינה בר שלום ואבי נאור, באתר הארץ, 18 במרץ 2014
גויתלין

גויתלין (באנגלית: Guithelin; בוולשית: Kyhylyn; נפטר בשנת 363 לפנה"ס לערך) היה מלך בריטניה על פי ספרו של ג'פרי ממונמות' "ההיסטוריה של מלכי בריטניה".
אין כל תיעוד היסטורי למלכותו, והוא נחשב לאחד המלכים האגדיים של בריטניה.
ג'פרי מספר כי גויתלין היה בנו של בגארגויט בארבטרוק מלך בריטניה, ועלה לשלטון לאחר מות אביו, בשנת 369 לפנה"ס. גויתלין מלך במשך כשש שנים, ותקופת מלכותו הייתה שלווה וללא אירועים מיוחדים. הוא התחתן עם אישה אצילה בשם מארסיה, שירשה אותו לאחר מותו ומלכה במשך כחמש שנים, עד אשר בנו של גויתלין, סיסיליוס השני, הוכתר למלך בריטניה.
| 0 | 1 | 2 |
| --- | --- | --- |
| הקודם: גארגויט בארבטרוק | המלכים האגדיים של בריטניה | הבא: מארסיה |
בית הבובות של גבי

| --- | --- |

 שיר הנושא:  "היי, גבי!"
 סוגה:  הרפתקאות, ילדים, משפחה, קומדיה, פנטזיה, אנימציה, חינוכי, מוזיקלי
 יוצרים:  טרייסי פייג' ג'ונסון, ג'ניפר טומיי
 ארץ מקור:  ארצות הברית ארצות הברית
 שפות:  אנגלית, עברית, רומנית, פולנית, ערבית, אוקראינית, איטלקית, אינדונזית, גרמנית, דנית, הולנדית, הונגרית, הינדי, וייטנאמית, טורקית, יוונית, יפנית, מנדרינית, נורווגית, ספרדית, ספרדית אירופית, פורטוגזית, פורטוגזית ברזילאית, פינית, צרפתית, קוריאנית, קרואטית, שוודית ותאית
 מספר עונות:  10
 מספר פרקים:  71
 הפקה
 מפיקים בפועל:  טרייסי פייג' ג'ונסון, ג'ניפר טומיי
 חברת הפקה:  DreamWorks Animation Television
 הפצה:  NBCUniversal Television Distribution, Netflix
 אורך פרק:  25-26 דקות
 שידור
 רשת שידור:  Netflix
 רשת שידור בישראל:  נטפליקס
 פורמט (קול):  5.1 surround sound
 תקופת שידור מקורית:  5 בינואר 2021 – הווה
 תקופת שידור בישראל:  5 בינואר 2021 – הווה
 קישורים חיצוניים
 www.gabbysdollhouse.com
 דף התוכנית ב-IMDb
בית הבובות של גבי (באנגלית: Gabby's Dollhouse) היא סדרת טלוויזיה מונפשת אמריקאית לילדים, אשר נוצרה על ידי טרייסי פייג' ג'ונסון וג'ניפר טומיי, ששיתפו פעולה בעבר מ"הרמזים של בלו". בסדרה, גבי, בדיבוב של לילה לוקהארט קראנר, וחבריה החתולים יוצאים להרפתקאות בתוך בית הבובות שלה. הסדרה משלבת הנפשה ולייב אקשן לחוד. הסדרה מופקת על ידי DreamWorks Animation Television.
הסדרה מופצת באמצעות שירות הסטרימינג נטפליקס, כאשר הופקו לה 10 עונות ו-70 פרקים באורך 25 דקות. העונה הראשונה עלתה לשירות ב-5 בינואר 2021, כאשר הפרק הראשון עלה כהצצה ליוטיוב ב-22 באוגוסט 2020. העונה השנייה עלתה ב-10 באוגוסט 2021. העונה השלישית עלתה ב-19 באוקטובר 2021. העונה הרביעית עלתה ב-1 בפברואר 2022. העונה החמישית עלתה ב-25 ביולי 2022. העונה השישית עלתה ב-1 בנובמבר 2022. העונה השביעית עלתה ב-20 במרץ 2023. כל פרקי העונה השמינית עלו ב-7 באוגוסט 2023, מלבד הפרק האחרון שעלה ב-6 בנובמבר של אותה שנה. העונה התשיעית עלתה ב-25 במרץ 2024. העונה העשירית עלתה ב-5 באוגוסט 2024. הסדרה חודשה לעונה 11 שצפויה לצאת ב-17 בפברואר 2025.
בשנת 2025 ייצא לאקרנים סרט שמבוסס על הסדרה בשם "בית הבובות של גבי: הסרט", אשר יופק על ידי סרטי יוניברסל ודרימוורקס הנפשה.
תקציר העלילה

גבי אוהבת החתולים יוצאת בכל פרק, להרפתקה בבית הבובות החתולי שלה.
מדבבים

הדיבוב העברי בוים על ידי נדיה כהן, והופק על ידי תומר קאופמן, רעות גדות (2021), רוני חן (2021), ספיר רון ארגמן, דן שצברג ואמי בכר.
| שם הדמות | מדבב/ת באנגלית | מדבב/ת בעברית |
| --- | --- | --- |
| גבי | לילה לוקהארט קרנר | ליה שקד (2021) |
| גבי | לילה לוקהארט קרנר | רוני וכנר |
| פנדי-בוק | טאקר צ'נדלר | דניאל שופוב |
| קופסונית | מאגי לוו | אביגיל שטיימנץ |
| כתומה | אריק לופז | אביגיל שטיימנץ |
| קיטי | טרה סטרונג | בר סביר |
| עוגוני | ג'ולייט דוננפלד | הילה קאופמן |
| קט-רץ | דונובן פאטון | דניאל מגון |
| דיג'יי קטניפ | אדוארדו פרנקו | גילן שחף |
| קט-ים | סקונדה ווד | לורה שופוב |
| כר-תולית | סינטי נלסן | לורן סביר |
| קרליטה | קרלה טאסרה | שחר קדוש |
| פדיקייק | אמארי מקקויי | שחר קדוש |
| אמא בריבוע | טרה סטרונג | הילה מערבי (2021) |
| אמא בריבוע | טרה סטרונג | טליה ברקאי |
| אמא בריבוע | טרה סטרונג | טליה ברקאי |
| ניצנית | לא ידוע | טליה ברקאי |
| אמא ינשופה | לא ידוע | טליה ברקאי |
| פרח פיראטי | לא ידוע | צביקה פורמן (2021) |
| פיט | אריק לופז | גדי לוי (2021) |
| בייקי | אמארי מקוי | רון לוי (2022) |
| לולי-לו | האלי הרזיץ' | רון לוי (2022) |
| איגי | לא ידוע | רון לוי (2022) |
| פליקי | לא ידוע | רועי אבירן (2022) |
| תפוח אדמה | לא ידוע | תומר קאופמן (2022) |
| די-ג'יי שביט | Reggie Watkins | תומר קאופמן (2022) |
| צהובה | ג'ולייט דוננפלד | הגר שטיינמץ אלול (2022) |
| סנטה-תולי | אריק לופז | דן שצברג (2022) |
| חתול-אלפית | רייצ'ל לינג גורדון | ספיר דרמון (2022) |
מוזיקה על-ידי נדיה כהן.
עדי בר-לב - כר-תולית (שירה) - (2021)
דיבוב העברי של השירים על-ידי עמרי כהן.
שידור

| עונה | עונה | מספר פרקים בעונה | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 10 | 5 בינואר 2021 | 5 בינואר 2021 |
|  | 2 | 8 | 10 באוגוסט 2021 | 10 באוגוסט 2021 |
|  | 3 | 7 | 19 באוקטובר 2021 | 19 באוקטובר 2021 |
|  | 4 | 8 | 1 בפברואר 2022 | 1 בפברואר 2022 |
|  | 5 | 6 | 25 ביולי 2022 | 25 ביולי 2022 |
|  | 6 | 6 | 1 בנובמבר 2022 | 1 בנובמבר 2022 |
|  | 7 | 6 | 20 במרץ 2023 | 20 במרץ 2023 |
|  | 8 | 7 | 7 באוגוסט 2023 | 6 בנובמבר 2023 |
|  | 9 | 6 | 25 במרץ 2024 | 25 במרץ 2024 |
|  | 10 | 6 | 5 באוגוסט 2024 | 5 באוגוסט 2024 |
|  | 11 | יפורסם בהמשך | 17 בפברואר 2025 | 17 בפברואר 2025 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 1 | 1 | חללית | Spaceship | 5 בינואר 2021 |
| 2 | 2 | גבי משהקת | Gabby Gets the Hiccups | 5 בינואר 2021 |
| 3 | 3 | חתלתוגרים | Hamster Kitties | 5 בינואר 2021 |
| 4 | 4 | בית ספר חתלתולי | Kitty School | 5 בינואר 2021 |
| 5 | 5 | מצלמה חתולית | Kitty Cat Cam | 5 בינואר 2021 |
| 6 | 6 | שומרי בית הבובות | Dollhouse Defenders | 5 בינואר 2021 |
| 7 | 7 | בית בובות מבולגן | Mixed-Up Dollhouse | 5 בינואר 2021 |
| 8 | 8 | משחקי בית הבובות | Game Show | 5 בינואר 2021 |
| 9 | 9 | פיראטולים | Kitty Pirates | 5 בינואר 2021 |
| 10 | 10 | להשיב את הברק לקט ים | MerCat Gets Her Sparkle Back | 5 בינואר 2021 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 11 | 1 | ניצנית פצפונית | Itty Bitty Blossom | 10 באוגוסט 2021 |
| 12 | 2 | פתיחה חגיגית | Dollhouse Store Day | 10 באוגוסט 2021 |
| 13 | 3 | מסיבת פיג'מות | Kitty Fairy’s Sleepover | 10 באוגוסט 2021 |
| 14 | 4 | עושים סרט | !Let's Make a Movie | 10 באוגוסט 2021 |
| 15 | 5 | פיט, דוב הקוטב | Pete the Polar Bear | 10 באוגוסט 2021 |
| 16 | 6 | חתולי משמר | Kitty Rangers | 10 באוגוסט 2021 |
| 17 | 7 | משחקים מיאודהימים | The Meow-Mazing Games | 10 באוגוסט 2021 |
| 18 | 8 | יומולדת לפנדי | Pandy's Birthday | 10 באוגוסט 2021 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 19 | 1 | מלון בית הבובות | The Dollhouse Hotel | 19 באוקטובר 2021 |
| 20 | 2 | סיפורי אבירים | A Knight's Tail | 19 באוקטובר 2021 |
| 21 | 3 | הרפתקה אור קולית של די.ג'יי קטניפ | DJ's Glow Ride | 19 באוקטובר 2021 |
| 22 | 4 | בננה ליום גשום | Rainy Day Banana | 19 באוקטובר 2021 |
| 23 | 5 | קט-רץ השודד | CatRat the Bandit | 19 באוקטובר 2021 |
| 24 | 6 | די.ג'יי קטניפ מוצא שוב את הגרוב | DJ Catnip Gets His Groove Back | 19 באוקטובר 2021 |
| 25 | 7 | קיטי הפיה חולה | Kitty Fairy Gets Sick | 19 באוקטובר 2021 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 26 | 1 | דודונים עוגונים של עוגוני | Cakey's Cupcake Cousins | 1 בפברואר 2022 |
| 27 | 2 | יום גרגורי | !It's Purrsday | 1 בפברואר 2022 |
| 28 | 3 | ספארי בית הבובות | Dollhouse Safari | 1 בפברואר 2022 |
| 29 | 4 | פלאפי פלאפרטון | Fluffy Flufferton | 1 בפברואר 2022 |
| 30 | 5 | אברה קט דברה | !Abra-CAT-Dabra | 1 בפברואר 2022 |
| 31 | 6 | פסטיבל הפיות | The Fairy Festival | 1 בפברואר 2022 |
| 32 | 7 | אגדות בית הבובות | Dollhouse Fairy Tales | 1 בפברואר 2022 |
| 33 | 8 | ארנב-תולית אביבית | The Easter Kitty Bunny | 1 בפברואר 2022 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 34 | 1 | גבי, החתולים התכווצו! | !Gabby, We Shrunk the Kitties | 25 ביולי 2022 |
| 35 | 2 | משימה בשבתול | Mission to CATurn | 25 ביולי 2022 |
| 36 | 3 | מחברת קשקושים | Doodlebook | 25 ביולי 2022 |
| 37 | 4 | עץ עוגוניות | Cupcake Tree | 25 ביולי 2022 |
| 38 | 5 | בלשי בית הבובות | Dollhouse Detectives | 25 ביולי 2022 |
| 39 | 6 | חתולווין שמח! | !Happy CAT-O-Ween | 25 ביולי 2022 |
פרקים > עונה 6

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 40 | 1 | חג מיאו-לד שמח | A CAT-Tabulous Christmas | 1 בנובמבר 2022 |
| 41 | 2 | פאזל החידות של קט-רץ | CatRat's Puzzle Hunt | 1 בנובמבר 2022 |
| 42 | 3 | חושבי-על | !Super Thinkers | 1 בנובמבר 2022 |
| 43 | 4 | חד פעם ועוד פעם | Paper Cup Popper | 1 בנובמבר 2022 |
| 44 | 5 | מתחפשים בבית הבובות | Dollhouse Dress-Up Chest | 1 בנובמבר 2022 |
| 45 | 6 | קיקו חד-תולת-קרן | Kico the KittyCorn | 1 בנובמבר 2022 |
פרקים > עונה 7

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 46 | 1 | מטוסים, רכבות ובלוני חתולים! | !Planes, Trains, and Kitty Balloons | 20 במרץ 2023 |
| 47 | 2 | פיות אמת | True Fairy Friends | 20 במרץ 2023 |
| 48 | 3 | עיניים מטופשות | Googly Eyes | 20 במרץ 2023 |
| 49 | 4 | ספוג-זאורוס | Spongey-Saurus | 20 במרץ 2023 |
| 50 | 5 | היום המיאו-דהים של קופסונית | !Baby Box's Meow-Seum Day | 20 במרץ 2023 |
| 51 | 6 | קרליטה משאית הגלידה! | !Carlita the Ice Cream Truck | 20 במרץ 2023 |
פרקים > עונה 8

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 52 | 1 | בת-ים-לנטיס הקסומה | The Magical Mermaid-Lantis | 7 באוגוסט 2023 |
| 53 | 2 | הפלגת שלג | Snow Cruise | 7 באוגוסט 2023 |
| 54 | 3 | בני קופסוני נולד! | !Baby Benny Box is Here | 7 באוגוסט 2023 |
| 55 | 4 | הספינה של קט ים | The Mermaid Cruise Ship | 7 באוגוסט 2023 |
| 56 | 5 | חיפוש קישוטים לצמיד | Charm Bracelet Treasure Hunt | 7 באוגוסט 2023 |
| 57 | 6 | הדגתולים של קט רץ | CatRat's KittyFish | 7 באוגוסט 2023 |
| 58 | 7 | הפלגת החג של בנות הים | The Mermaid Christmas Cruise | 6 בנובמבר 2023 |
פרקים > עונה 9

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 59 | 1 | פסטיבל מוזיקה | Music Festival | 25 במרץ 2024 |
| 60 | 2 | יום ההולדת של עוגוני | Cakey's Birthday | 25 במרץ 2024 |
| 61 | 3 | היום הגרוע של פנדי | Pandy's Bad Day | 25 במרץ 2024 |
| 62 | 4 | ההרפתקה היצירתיסטית של קופסונית | Baby Box's Crafty-riffic Adventure | 25 במרץ 2024 |
| 63 | 5 | קוביות טיפשיות | Silly Kitty Cubes | 25 במרץ 2024 |
| 64 | 6 | המרוץ המיאו‑דהים של קרליטה | Carlita's Ameowzing Race | 25 במרץ 2024 |